माहिती आणि प्रसारण मंत्रालय
मुंबईत सुरु असलेल्या सतराव्या मिफ्फ दरम्यान भारतीय माहितीपट निर्माते संघटना  च्या सदस्यांचा प्रसारमाध्यमांशी संवाद
मुंबई, 2 जून 2022
आयडीपीएच्या अध्यक्ष रजनी आचार्य यांनी मिफ्फ संवादादरम्यान केलेल्या संभाषणातील ठळक मुद्दे:
“जेव्हा तुम्ही मेहनत करता तेव्हा स्वप्ने देखील सत्यात साकार होतात. आपण नवी प्रसारमाध्यमे आणि विविध नव्या मंचाच्या माध्यमातून प्रेक्षकांपर्यंत पोहोचण्याचा प्रयत्न करत आहोत. येत्या 6 महिन्यात देशभरात चित्रपट महोत्सवांचे आयोजन करण्याच्या दृष्टीने सुमारे 50 ठिकाणे आम्ही निश्चित केलेली असतील.“आम्ही आमच्या संघटनेला भारतीय चित्रपट महामंडळाशी संलग्न करण्याचा प्रयत्न करत आहोत. चित्रपट निर्माते आणि इतर तंत्रज्ञ यांच्यातील मतभेद सोडविण्याच्या दृष्टीने ते महत्त्वाचे आहे.” असे प्रतिपादन आयडीपीएच्या अध्यक्षा रजनी आचार्य यांनी केले.
आयडीपीएचे सचिव शंकर देसाई यांच्या मिफ्फ संवादादरम्यानच्या चर्चेतील काही ठळक मुद्दे
“माहितीपटांच्या बाबतीत त्यांचे सादरीकरण कुठे करायचे आणि त्यांच्या निर्मितीसाठी निधीचे व्यवस्थापन कसे करायचे ही मुख्य समस्या असते. माहितीपटांचे नियमित सादरीकरण केले जाईल याची सुनिश्चिती व्हावी म्हणून आम्ही देशभरातील विविध महाविद्यालये आणि विद्यापीठांशी सहकार्य करार करत आहोत. आमच्या माहितीपट विषयक उपक्रमांसाठी आम्ही चित्रपटांच्या सहकारी संस्थांशी देखील संपर्क कायम राखून आहोत.
“डिजिटल मंचाच्या लोकप्रियतेमुळे, ज्या रंगमंचीय गटांना फारसे उत्पन्न मिळत नाही अशा धडपड्या गटांच्या उत्थानासाठी आम्ही प्रयत्न करत असून त्यांच्याशी स्वयंसेवी कार्यकर्ते म्हणून आम्ही स्वतःला सहकारी तत्वावर जोडून घेतले आहे.
“महामारीची सुरुवात झाल्यापासून, आम्ही चित्रपटांचे रसग्रहण तसेच चित्रपट निर्मिती यांच्याशी संबंधित विविध कार्यशाळांचे आयोजन देखील करत आहोत. सुरुवातीच्या काळात त्या ऑनलाईन स्वरुपात घेतल्या गेल्या. मात्र महामारीचे स्वरूप सौम्य झाल्यापासून आम्ही या कार्यशाळा ऑफलाईन म्हणजे प्रत्यक्ष उपस्थिती पद्धतीने आयोजित करण्याचा प्रयत्न करत आहोत.”
आयडीपीएचे उपाध्यक्ष सुरेश शर्मा यांनी मिफ्फ संवादादरम्यान व्यक्त केलेल्या विचारांतील काही महत्त्वाचे मुद्दे
“महत्त्वाचा मुद्दा हा आहे की विशेष करून माहितीपटांच्या सादरीकरणासाठी आपल्याकडे एक वाहिनी उपलब्ध आहे.”
आयडीपीएचे खजिनदार डॉ. रविंद्र कात्यायन यांच्या मिफ्फ संवादादरम्यानच्या चर्चेतील काही महत्त्वाचे मुद्दे
“विद्यार्थ्यांना आजकाल एक सुरक्षित आणि सुकर कारकीर्द उभारण्यात जास्त रस असतो. म्हणून, आम्ही जेव्हा काही मोफत कार्यशाळांचे आयोजन करतो तेव्हा आमच्याकडे 100 हून अधिक नोंदण्या होतात. या विद्यार्थ्यांमध्ये माहितीपट बघण्यात किंवा त्यांची निर्मिती करण्यात नक्कीच अधिक रुची निर्माण झालेली असते.”PIB MIFF Team | R.Aghor/S.Chitnis/Darshana/MIFF-52
|
|
चांगल्या सिनेमांची प्रसिद्धी तुमच्यासारख्या चांगल्या सिनेप्रेमींच्या कौतुकामुळेच होते, यावर आमचा विश्वास आहे. तुमचं सिनेमाबद्दलचं प्रेम समाज माध्यमांवर #AnythingForFilms /#FilmsKeLiyeKuchBhi and #MIFF2022 वापरून शेयर करा. चला सिनेमाबद्दलचं हे प्रेम सगळ्यांपर्यंत पोहचवूया !
|
|
#MIFF2022 मधल्या कुठल्या सिनेमानं तुमच्या काळजाचा ठोका चुकवला? #MyMIFFLove वापरून जगाला कळू द्या MIFF मधला तुमचा आवडता सिनेमा कुठला ?
|
|
जर कथा तुमच्या काळजाला भिडली असेल तर, आम्हाला संपर्क करा! तुम्हाला सिनेमा किंवा निर्मात्याबद्दल आणखी माहिती हवी आहे का? विशेषतः जर तुम्ही पत्रकार किंवा ब्लॉगर आहात आणि सिनेमाशी संबंधित लोकांशी बोलायचं आहे? पीआयबी तुमची त्यांच्याशी गाठ घालून देईल, आमचे अधिकारी महेश चोपडे यांच्याशी +91-9953630802 वर कॉल करा. किंवा miff.pib[at]gmail[dot]com वर आम्हाला मेल करा.
|
|
कोविड महामारी नंतर पहिल्यांदाच होत असलेल्या ह्या महोत्सवात, चित्रपट रसिक ऑनलाइन पण महोत्सवाचा आस्वाद घेऊ शकतील. ऑनलाईन प्रतिनिधी म्हणून आपण मोफत नोंदणी करू शकता  https://miff.in/delegate2022/hybrid.php?cat=aHlicmlk या संकेतस्थळावर तुम्हाला स्पर्धा विभागातले चित्रपट उपलब्ध झाल्यावर बघता येतील.
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 33